Bernhard Ingemann

Bernhard Svane Ingemann (født 21. oktober 1869 i København, død 28. oktober 1923 i Rungsted) var en dansk arkitekt og søn af arkitekten Valdemar Ingemann, med hvem han i en årrække var i kompagniskab. Han var fabrikant Christian Hasselbalchs foretrukne arkitekt og har bl.a. tegnet Dansk Gardin & Textil Fabrik for ham.

Begravet på Vestre Kirkegård i København. Forældre: Arkitekt Valdemar Ingemann og hustru. Gift første gang 6. maj 1897 i København med Anna Møller, f. 15. november 1871 i København, d. 12. februar 1900 sst., datter af arkitekt Georg E.W. Møller og hustru. Gift anden gang 8. oktober 1901 med Ida Karberg, f. 23. marts 1879 i London, datter af grosserer Peter Karberg og Helene Dorothea Karberg.

Uddannelse 
Murersvend 1887; dimitteret fra Teknisk Skole; optaget på Kunstakademiets Arkitektskole februar 1892; afgang januar 1898. Tegnede hos Emil Blichfeldt, Albert Jensen og Martin Nyrop.

Udstillinger 
 Charlottenborg 1899-1913 (6 gange)
 Rådhusudstillingen 1901

Stillinger og hverv 
 Bygningsinspektør og arkitekt for Nationalforeningen til Tuberkulosens Bekæmpelse
 Medlem af bestyrelsen for Akademisk Arkitektforening
 Medlem af bestyrelsen for Ejendomssocietetet og Det Kjøbenhavnske Bygge-Selskab

Værker

Værker i samarbejde med Valdemar Ingemann (fra 1896 til 1911) 
 21 sanatorier og sygehuse mm. bl.a. Dronning Louises Asyl for småbørn i Ordrup (1898), Nationalforeningens Tuberkulosesanatorium i Silkeborg (1902-03), Folkesanatorium i Haslev (1903), Sanatorium i Skørping (1905), Resenlund (1905), Faksinge (1906-08), Spangsbjerg (1907-08) og Nakkebølle (1908), Julemærkesanatoriet ved Kolding Fjord (1909-11), Tuberkulosehospitalet i Hobro (1910), Alderdomshjem, Ruds Vedby Sogn (1909), Amtssygehuset i Nykøbing Sjælland (1911)
 F. Hendriksens Reproduktionsanstalt, mellembygningen, Stormgade 12 (1898)
 A/S Seidelin, nu del af Pressens Hus, Skindergade 7-11, København (1901)
 Købmandsskolen, Fiolstræde 44 (1901-02)
 Lyngby Søndre Mølle, Kongens Lyngby (1903)
 Grosserer Christian Hasselbalchs ejendom, Kejsergade 2, København (1904-05)
 Manufakturhandlerforeningens Stiftelse, Bragesgade 26 B, København (1909-10, præmieret)
 Ejendommene Nørregade 5-7 (præmieret) og Skindergade 7

Egne værker 
 Amaliegade 24, København (1893, sammen med F. Christensen)
 Dansk Gardin & Textil Fabrik, Kongens Lyngby (1898)
 Udvidelse af Holger Petersens Tekstilfabrik, København (1905)
 Plejehjem for uhelbredelige tuberkulosepatienter (1912)
 Nationalforeningens Sanatoriums plejehjem i Ry (1912)
 Gutenberghus, nu Det Danske Filminstitut og Cinemateket, Gothersgade/Vognmagergade/Lønporten/Landemærket (1913-14)
 Landstedet Strandtofte for generalkonsul Franz Norstrand, Rungsted Strandvej 77, Rungsted (1912-13, nu opdelt i ejerlejligheder)
 Marinehospitalet på Christianshavn, nu Christianshavns Skole, Prinsessegade (1914-15, ombygget og vinduer ændret)
 Landmandsbankens Fondsbankafdeling, Laksegade/Asylgade, København (1914-16)
 Landstedet Strandbjerg for overretssagfører Carl Levin, Rungsted Strandvej 179, Rungsted (1916-17, ombygget og vinduer ændret 1993)
 Hyldehaverne i Kongens Lyngby, arbejderboliger for Dansk Gardin & Textil Fabrik (1917)
 Hørsholm Rådhus (1918)
 Ombygning af Emil Glückstadts palæ, nu Italiens ambassade, Fredericiagade, København
 Landmandsbankens filial i Aalborg (1920)

Kilder 
 Weilbachs Kunstnerleksikon 1947 og 1994
 Bolette Bramsen & Claus M. Smidt, Strandvejen her og nu. Bind 2, København: Politikens Forlag 2009, s. 210 og 240.

Eksterne henvisninger 
 

 

Arkitekter fra Danmark
Personer fra København
Danskere i 1800-tallet
Danskere i 1900-tallet
Historicistiske arkitekter
Nationalromantiske arkitekter